open-index/open-wikipedia-markdown huggingface dataset:
אומוניה (כדורסל)

**אומוניה** (ביוונית: **Ομόνοια**) היא קבוצת כדורסל קפריסאית מהעיר ניקוסיה, המשחקת בליגת העל הקפריסאית.

## היסטוריה
אומוניה היא חלק מאגודת הספורט אומוניה ניקוסיה. מאמנה הנוכחי הוא קיריאקוס אדאמו הקפריסאי. אומוניה משחקת בצבעים ירוק ולבן. אולמה הביתי הוא אולם אלפטרייה המכיל כ-6,800 מקומות. אומוניה נוסדה בשנת 1948, אך אף פעם לא זכתה באליפות או בגביע קפריסין.  למרות זאת היא סיימה כמה פעמים במקום הראשון בסיום העונה הסדירה. בשנת 2003 היא הגיעה לגמר הגביע. ובעונות 2003/04, 2005/06 הגיעה הקבוצה עד לחצי גמר הגביע.

הקבוצה השתתפה בגביע קוראץ' בעונות 1995/96, 1996/97.

## קישורים חיצוניים

* אומוניה ניוז - אתר מידע אודות הקבוצה
*מידע על אומוניה באתר יורובאסקט

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קבוצות כדורסל קפריסאיות
קטגוריה:ניקוסיה: ספורט
Shangó

**Shangó** (שאנגו) הוא אלבום האולפן ה-13 של להקת סנטנה. האלבום הגיע למקום ה-22 במצעד הבילבורד 200 של שנת 1982, הלהיט שבלט באלבום - "Hold On" זכה אף הוא במקום ה-15 במצעד הבילבורד 100 של אותה השנה.

## הרכב הלהקה באלבום
*קרלוס סנטנה - גיטרה ושירה 
*ארמנדו פראזה - תופי בונגו, תופי קונגה, ושירה
*ריצ'רד בייקר - קלידים
*אלכס ליגרטווד - גיטרה ושירה
*דייוויד מרגן - גיטרה בס
*ראול ראקוו - תופי קונגה ושירה
*גרג רולי - אורגן ושירה
*אורסאס וילטו - טימבלס ושירה

## רשימת השירים

## קישורים חיצוניים

* Shangó באתר Allmusic 
* Shangó באתר Amazon 

קטגוריה:אלבומי סנטנה
קטגוריה:אלבומים באנגלית
קטגוריה:אלבומי חברת קולומביה רקורדס
שכבת הרירית המיוחדת

שמאל|ממוזער|250px|איור של שכבות הקיבה. שכבת הרירית המיוחדת (10) היא חלק מהרירית (9).
**שכבת הרירית המיוחדת** (בלטינית: **lamina propria mucosae**), או בקיצור **השכבה המיוחדת** (**lamina propria**, **למינה פרופריה**), היא רקמת חיבור רפה הנמצאת מתחת לרקמת אפיתל ומרכיבה יחד איתה את הרירית, רקמת הציפוי של החללים בגוף שלהם קשר עם הסביבה החיצונית – מערכת העיכול, מערכת הנשימה, מערכת השתן ומערכת הרבייה. שמה של הרקמה מעיד על כך שהיא מאפיינת את הרירית.

שכבת הרירית המיוחדת כוללת נימים ותאים לימפואידיים, והיא מזינה את האפיתל, אשר אין בו כלי דם. בשכבה זו ישנן גם בלוטות וצינורות המובילים את החומרים המופרשים אל החלל החיצוני.

קטגוריה:היסטולוגיה
יוסף זכריה

**יוסף (יוסי) זכריה** (1945 – 16 בנובמבר 2017) היה ניצב במשטרת ישראל ומפקד המשמר האזרחי.

## ביוגרפיה
זכריה נולד ברומניה ועלה לישראל בשנת 1963. בשנת 1964 התגייס למשמר הגבול ושירת בגזרת חברון כמפקד מחלקה, קצין מבצעים ומפקד פלוגה ב'. בשנת 1975 עבר למשטרת ישראל והיה מראשוני השוטרים באגף המבצעים של מרחב הנגב. לאחר שירות כראש לשכת מבצעים וקצין מבצעים מונה בשנת 1981 למפקד תחנת באר שבע.

בשנת 1984 מונה זכריה למפקד נפת עזה ובשנים 1984–1987 היה מפקד מרחב לכיש. בתקופה זו הוקמה יחידת המשמר האזרחי הראשונה בקרב החסידות באשדוד. בשנת 1989 מונה זכריה לקצין המבצעים של המחוז הדרומי ובשנת 1990 לסגן מפקד מחוז מרכז. בשנת 1993 הועלה לדרגת ניצב ומונה למפקד המשמר האזרחי, בראשו עמד עד 1996. בראשות המשמר האזרחי ליווה את הקמת השלוחות הראשונות ביהודה ושומרון, כתיבת ועדכון נוהלי המשמר האזרחי והקמת זק"א.

בשנת 1998 סיים את שירותו ולאחר מכן התמנה למנכ"ל חברת אבטחה והיה חבר ועדות קרואות בלוד ובערערה.

## הערות שוליים

קטגוריה:עולים בשנות ה-1960
קטגוריה:ישראלים ילידי רומניה
קטגוריה:שוטרי משמר הגבול
קטגוריה:ניצבי משטרת ישראל
קטגוריה:מפקדי המשמר האזרחי
קטגוריה:ישראלים שנולדו ב-1945
קטגוריה:ישראלים שנפטרו ב-2017
Beyond Appearances

**Beyond Appearances** הוא אלבום האולפן ה-14 של להקת סנטנה. האלבום הגיע למקום ה-50 במצעד הבילבורד 200 של שנת 1985. הלהיט שבלט באלבום, "Say It Again", הגיע למקום ה-46 במצעד הבילבורד 100 של אותה השנה.

בהתאם לסגנון שנות השמונים נעשה שימוש רב באלבום זה במכונת תופים וסינתיסייזר.

## הרכב הלהקה באלבום
*קרלוס סנטנה - גיטרות ושירה
*אלפונסו ג'ונסון - גיטרה בס
*צ'סטר ד. תומפסון - קלידים, סינתיסייזר, תופים, וגיטרה בס
*דייוויד סאנסיוס - גיטרה, קלידים, וסינתיסייזר
*גרג ווקר - שירה

## רשימת השירים

## קישורים חיצוניים

* 
## הערות שוליים

קטגוריה:אלבומי סנטנה
קטגוריה:אלבומים באנגלית
קטגוריה:אלבומים שהופקו על ידי ואל גאראי
קטגוריה:אלבומי חברת קולומביה רקורדס
ממפיס סלים

**ממפיס סלים** (אנגלית: **Memphis Slim** נולד בשם ג'ון לן צ'טמן (John Len Chatman); 3 בספטמבר 1915 – 24 בפברואר 1988) היה זמר, פסנתרן ומלחין בלוז אמריקני. הוא היה אמן פורה שהקליט למעלה מ-500 תקליטים והוביל מספר הרכבי "ג'אמפ בלוז" (בלוז המשלב כלי נשיפה, גיטרה, פסנתר, תופים וקונטרבס).

## תולדות חייו
סלים נולד בממפיס, טנסי, אביו היה נגן גיטרה ופסנתר. סלים הצעיר (שנקרא אז צ'טמן) הופיע במועדונים אפרו-אמריקאים בארקנסו ומיזורי לפני שעבר לשיקגו ב-1939. בשיקגו הרבה להופיע ולהקליט, ושם גם אימץ את שם הבמה "ממפיס סלים".

לאחר מלחמת העולם השנייה הוביל הרכב שלהיטו היה השיר "Rockin' the House" ("מרקידים ת'בית"), לפיכך נקרא ההרכב "Slim and the House Rockers" (סלים ומרקידי הבית), בהרכב זה, שליווה את סלים בהקלטותיו לחברת Mircle, השתתפו גם הזמר והמפיק וילי דיקסון והגיטריסט ביג ביל ברונזי. ההרכב, שהחל כהרכב בסיסי של פסנתר-גיטרה-בס-תופים, לא היה קבוע ונגניו התחלפו עם השנים, הוא גם הועשר מאוחר יותר בנגני סקסופון.

ב-1948 הקליט אותם חוקר ואספן מוזיקת הפולק והפולקלוריסט אלן לומקס. ההקלטות שודרו ב-BBC בסדרת תוכניות שנקראו "אמנות הכושים" (The Art of the Negro), שהציגה את הבלוז לבריטניה, דבר לו הייתה השפעה על אמנים כאריק קלפטון, ג'ימי פייג', ג'ף בק ורבים אחרים.

ב-1950 נסגרה חברת Mircle ולנרד צ'ס, מנהל חברת צ'ס רקורדס רכש את המאסטרים אותם הקליטו סלים ולהקתו בחברה זו. כך יצאו תקליטים רבים של ממפיס סלים ב"צ'ס" למרות שלא הוחתם בה מעולם.

ב-1960 יצא עם וילי דיקסון לסיבוב הופעות ארוך באירופה. ב-1962 החליט להשתקע בצרפת. הוא זכה להוקרה ממשרד התרבות של צרפת ולמינוי "שגריר של רצון טוב" מאת ממשלת ארצות הברית.

סלים נפטר בפריז ונקבר בממפיס, טנסי. בשנת 1989 נבחר, לאחר מותו, להיכל התהילה של הבלוז.

סלים הופיע מספר פעמים בישראל. בפעם הראשונה בתחילת שנות ה-60 במועדון "עומר כיאם" ביפו, הופיע בדצמבר 1982 במועדון "שבלול" שבתל אביב.

## קישורים חיצוניים

* ביוגרפיה באתר All About Jazz 
* 
* 
* 

## הערות שוליים

קטגוריה:אמריקאים ילידי טנסי
קטגוריה:ממפיס: אישים
קטגוריה:מוזיקאי בלוז
קטגוריה:מלחינים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1915
קטגוריה:אמריקאים שנפטרו ב-1988
גטי אימג'ס

**גטי אימג'ס** (Getty Images) היא סוכנות צילום ותמונות שבסיסה בסיאטל שבארצות הברית.

החברה הוקמה בשנת 1993 על ידי מארק גטי, מיורשיו של ג'יי פול גטי וג'ונתן קליין. בעזרת סדרה של רכישות ומיזוגים הפכה החברה למחזיקה במאגר התמונות מהגדולים בעולם, אם לא הגדול מביניהם.

בשנת 1997 התמזגה עם חברת PhotoDisc והחברה הממוזגת נקראה Getty Images. בשנת 2006 רכשה את iStockphoto. בשנת 2009 רכשה את חברת Jupitermedia. 

בשנת 2008 נרכשה על ידי קרן ההשקעות הפרטית Hellman & Friedman, כשערכה הוערך ב-2.4 מיליארד דולר.

במרץ 2014 הודיעה החברה כי ניתן לשבץ תמונות מהמאגר שלה, ללא תשלום, באתרים פרטיים ובבלוגים (אך לא באתרים עסקיים).

המתחרה הגדולה ביותר של גטי בתחום התמונות הייתה חברת "קורביס", עד שבינואר 2016 רכשו במשותף ויז'ואל צ'יינה גרופ וגטי אימג'ס את קורביס ובמהלך 2016 אמורים התכנים של קורביס להיקלט באתר גטי אימג'ס. מאז שנת 2000 מיוצגת גטי אימג'ס בישראל על ידי אימג'בנק ישראל בבעלות והנהלת אביבה וינמן.

ביולי 2016 דווח כי הצלמת האמריקאית קרול הייסמית תבעה את החברה על סך מיליארד דולר, לאחר שגילתה כי גטי אימג'ס שחררה לרשות הציבור תמונות שהייסמית צילמה על בסיס היומרה שיש לחברה זכויות יוצרים עליהן, ובהתאם דרשה הייסמית תשלום עבור שימוש בהן. רוב סעיפי תביעתה נדחו על ידי בית המשפט בטענה שהיא תרמה תמונות רבות למוסדות ציבור.

## קישורים חיצוניים

* 

* 

## הערות שוליים

קטגוריה:צילום
קטגוריה:צילום בארצות הברית
קטגוריה:חברות אמריקאיות
קטגוריה:מאגרי תמונות
קטגוריה:ארצות הברית: ארכיונים
קטגוריה:חברות שנסחרו בבורסה לניירות ערך בניו יורק
זאב וולף איינהורן

רבי **זאב וולף איינהורן** (**מהרז"ו**, מהר"ז וולף; בכתיב יידי: **וואָלף איינהאָרן**; 1792 – י"ג באדר ב' תרכ"ב, 15 במרץ 1862, וילנה) היה פרשן חשוב של המדרש. מחבר פירוש מהרז"ו למדרש רבה וספר **מדרש תנאים** על ברייתא דל"ב מידות.

רבי זאב-וולף נולד בשנת 1792 בגרודנה לרב ישראל-איסר. חי ופעל בגרודנה, וב-1830 עבר לווילנה, ושם נפטר. לא כיהן ברבנות.

## חיבוריו

ביאורו המקיף למדרש רבה, שנדפס בווילנה, נחשב כאחד הפירושים החשובים למדרש. מלבד זאת כתב גם חיבור בשם "מדרש תנאים" על ברייתא דל"ב מידות לרבי אליעזר ברבי יוסי הגלילי ופרקי דרבי אליעזר, וחיבור בשם "נתיב חדש", שבו הרחיב את פירושיו על המדרש. כן הוציא מחדש ב-1831 את מדרש פסיקתא רבתי בתוספת הגהות והערות.

שיטתו בפירושו למדרש מתבססת על מיון מאמרי חז"ל במדרש לפי "מידות", כלומר דרכי דרשה שונות, שאותן מנה ונתן להן שמות בהקדמתו לפירוש. בעיקר השתדל לעשות זאת בדרשות הנראות רחוקות מפשט הכתוב. באופן זה הראה כי אין הבדל מהותי בין הדרש לפשט וכי הדרש נובע גם הוא מצורך פרשני. לשיטתו, דרשות חז"ל כבר טמונות בלשון המקרא, והן למעשה עומק הפשט על פי "המידות" שאותן מנה.

מגמתו הפרשנית מזכירה את פירושו של בן תקופתו המלבי"ם, שמשווה בין מדרשי ההלכה לפשט הפסוקים, ובהקדמה לפירושו לספר ויקרא ציין את מגמתו זו באופן ברור: "כי הדרש הוא הפשט הפשוט המוכרח והמוטבע בעומק הלשון וביסודי השפה העבריה".

## לקריאה נוספת
* יונה פרנקל, **מדרש ואגדה**, האוניברסיטה הפתוחה, כרך 3, עמ' 926–931

## קישורים חיצוניים
* 'איינהורן, ר' זאב־וולף ב"ר ישראל־איסר', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 26 (, תמונה 1224).
* זאב וולף איינהורן, אתר 'גליונות נחמה'
;ספריו
* 
* 
* 
* 
* 

## הערות שוליים

קטגוריה:פרשני המדרש
קטגוריה:מהדירי ספרות תורנית
קטגוריה:מחברי ספרות תורנית
קטגוריה:יהודים ליטאים
קטגוריה:נפטרים ב-1862
קטגוריה:מפרשי פרקי דרבי אליעזר
דיויד גילה

**דוד (דיויד) גילֹה** (נולד ב-1964 בירושלים) הוא משפטן וכלכלן ישראלי, מומחה להגבלים עסקיים ולרגולציה של שווקים, פרופסור מן המניין בפקולטה למשפטים באוניברסיטת תל אביב. לשעבר הממונה על ההגבלים העסקיים (אפריל 2011 – אוגוסט 2015).

## ביוגרפיה
גילה החל את לימודיו האקדמיים בשנת 1989. השלים לאחר ארבע שנים תואר בוגר באוניברסיטת תל אביב במסלול דו-חוגי במשפטים וכלכלה. במהלך לימודיו היה חבר בכתב העת עיוני משפט. לאחר מכן התמחה אצל שופט בית המשפט העליון יעקב מלץ ובמשרד עורכי הדין ש. הורוביץ ושות'.

ב-1994 השלים תואר שני במשפטים באוניברסיטת הרווארד, על עבודה שכותרתה היא: *Antitrust policy in small economies*.

ב-1996 השלים תואר שלישי במשפטים, גם כן באוניברסיטת הרווארד. כותרת הדוקטורט היא: *Anticompetitive Commitments: The Anticompetitive Effect of Passive*
*Investment and Vertical Integration or Restraints to Restore the Supplier’s*
Market Power

לאחר סיום לימודי התואר השלישי שב ארצה והצטרף לסגל המכללה למינהל. כיהן כמרצה עד שנת 2000. בשנה זו עבר לסגל הפקולטה למשפטים באוניברסיטת תל אביב.

גילה הוא מומחה בינלאומי בהגבלים עסקיים וברגולציה של שווקים. כתיבתו האקדמית בעניין השקעות צולבות בין מתחרים וקישוריות בין רשתות תקשורת זכתה להד עולמי והשפיעה על בתי משפט ועל רשויות בארצות הברית, באירופה, ובארגון ה-OECD. מחקריו בעברית בנושא הסדרים בין ספק ללקוח השפיעו רבות על פסיקת בתי המשפט ויוזמות החקיקה בישראל.

מחקריו של גילה מחברים בין תורת הארגון התעשייתי לבין דיני ההגבלים העסקיים וכללי הפיקוח על שווקים. מבין ההחלטות עליהן השפיעו מחקריו של גילה ניתן למנות את פסקי הדין של בית המשפט העליון בעניין טבעול, בעניין שופרסל ובעניין אקסטל, ואת החלטות ה"שולחן העגול" של ארגון ה-OECD בעניין החזקת מניות מיעוט (Minority Shareholdings) מ-2008.

באפריל 2011 מונה לראש הרשות להגבלים עסקיים. ב-25 במאי 2015 הודיע על פרישתו מהתפקיד על רקע נסיגת הממשלה מהמתווה שגובש עמו לגבי פירוק מונופול הגז הטבעי. התפטרותו נכנסה לתוקף בסוף אוגוסט 2015.

בשנת 2023 השלים לימודי דוקטורט נוסף, בכלכלה, באוניברסיטת תל אביב.

גילה נשוי לנילי ואב לשניים. חמותו היא שחקנית התיאטרון מרים זוהר, כלת פרס ישראל לאמנות הבמה (1987).

## קישורים חיצוניים

* דף הבית של גילה, באתר אוניברסיטת תל אביב
* 
* 
* 
* 
* 

#### ממאמריו
* האם ראוי לפרוץ את סכר ההסדרים הכובלים ולחסום את השיטפון בגדרות אד-הוקיים?, עיוני משפט כז 751, 2004

* The Anticompetitive Effect of Passive Investment, 99 *Michigan Law Review*, 1-47 (2000)
* David Gilo, Yossi Moshe, Yossi Spiegel, Partial Cross Ownership and Tacit Collusion, *35 RAND Journal of Economics* 81, 2005


## הערות שוליים

קטגוריה:בוגרי אוניברסיטת תל אביב: משפטים
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת תל אביב: משפטים
קטגוריה:הממונים על ההגבלים העסקיים
קטגוריה:ישראלים שנולדו ב-1964
שמואל יפה אשכנזי

רבי **שמואל יפה אשכנזי** (ה'רפ"ה, 1525 – ה'שנ"ה, 1595) היה מחכמי ישראל באימפריה העות'מאנית במאה ה-16, מחבר פירוש **יפה תואר** על מדרש רבה.

## קורות חייו
נולד בבורסה לאביו רבי יצחק יפה אשכנזי. יש הסבורים שהיה קרובם של רבי מרדכי יפה (בעל הלבושים) ורבי שמואל יפה אביו של רבי יואל סירקיש (הב"ח). בשנת ש"ט נסע לקושטא, כדי "ללמוד תורה ולישא אשה" על פי עדותו. תקופה מסוימת שהה באדריאנופול. היה תלמידם של רבי יצחק בן לב ורבי שלמה אלקבץ. מ-1564 כיהן כרב הקהילה האשכנזית בקושטא והרבה לדרוש בבתי הכנסת בעיר.

## כתביו
חיבורו גדול הממדים הוא אחד הפירושים החשובים ביותר על המדרש רבה. הוא כולל ביאור רחב ומקיף על כל חלקי המדרש רבה. פירושיו על החומשים נקראים "יפה תואר" ועל המגילות "יפה קול" ו"יפה ענף". בנוסף כתב פירוש לאגדות התלמוד הירושלמי בשם "יפה מראה". חיבור זה הוא היחיד שהודפס עוד בחייו.

הדפסת שאר ספריו על המדרש נמשכה שנים רבות לאחר מותו. לאחרונה נדפס ספרו יפה ענף על קהלת מכתב יד, ובתחלתו מבוא ארוך על קורות חייו והשתלשלות הדפסת ספריו. בשל גודלו של החיבור והרצון להדפיסו עם פירושים נוספים נעשו מספר קיצורים לביאורו על ידי הבאים אחריו. הפירוש המוכר והמצוי כיום במדרש רבה בהוצאת וילנא נלקט על ידי מרדכי פלונגיאן. על פי יונה פרנקל אף ש"הקיצור אינו שווה ערך למקור" "הוא משקף די יפה את המגמות הכלליות של המחבר".

ידוע גם על ספר שו"ת שחיבר בשם "בית דין יפה", אך הוא לא הודפס.

לאחרונה נתגלה חיבורו האבוד על טור אבן העזר הלכות גיטין, עותק זה היה ברשותו של רבי חיים בנבנשתי מאזמיר בעל 'כנסת הגדולה', אשר העתיק מחידושיו אלו לספרו במספר מקומות.

## לקריאה נוספת
* 
* 

## קישורים חיצוניים
* 
* שמואל יפה אשכנזי, אתר 'גליונות נחמה'
* 
;
;ספריו
* 

* **[https://beta.hebrewbooks.org/11725 יפה עיניים]** **('מהדורה ראשונה')**, ויניציאה שצ"א (דפוס ראשון), באתר HebrewBooks

* 
* 
* 
* 
* 
* 
* 
* 
* 
* 
* 

## הערות שוליים

קטגוריה:האימפריה העות'מאנית: רבנים
קטגוריה:איסטנבול: רבנים
קטגוריה:ראשוני האחרונים
קטגוריה:פרשני התלמוד הירושלמי
קטגוריה:פרשני המדרש
קטגוריה:רבנים טורקים
קטגוריה:רבנים אשכנזים
קטגוריה:ילידי 1525
קטגוריה:נפטרים ב-1595
צ'ארלי מאנגר

**צ'ארלס תומאס מאנגר** (באנגלית: **Charles Thomas Munger**; 1 בינואר 1924 – 28 בנובמבר 2023) היה עורך דין, משקיע, מנהל השקעות, מיליארדר ונדבן אמריקאי. היה בעל מניות וסגן יו"ר של הקונצרן האמריקאי ברקשייר האת'וויי.

בעת פטירתו הוערך הונו האישי של מאנגר בכ-2.6 מיליארד דולר, ע"פ פורבס. מאנגר כיהן גם כיו"ר Wesco Financial Corporation, חברת בת של ברקשייר אשר מושבה בפסדינה, קליפורניה.

## ביוגרפיה
כמו וורן באפט, אליו שמו נקשר בהמשך דרכו, מאנגר הוא יליד אומהה, נברסקה. אחרי שנשר מלימודי מתמטיקה באוניברסיטת מישיגן, שירת בצבא ארצות הברית, למד במכון הטכנולוגי של קליפורניה ושירת כחזאי מזג אוויר בחיל האוויר באלסקה. הוא החל לימודי משפטים בבית הספר למשפטים של אוניברסיטת הרווארד ללא תואר ראשון בתחום והתקבל הודות להכרות משפחתו עם הדקאן. הוא סיים את לימודי המשפטים (J.D) בשנת 1948 בהצטיינות יתרה, ייסד ועבד כעורך דין לנדל"ן בשותפות מאנגר, טולס & אולסון LLP עד 1965.

לאחר מכן הוא ויתר על תחום עריכת הדין כדי להתרכז בניהול השקעות. הוא חלק שותפות עם אוטיס בות בתחום יזמות נדל"ן.

כמו כן הוא חבר לג'ק וילר על מנת להקים את "וילר, מאנגר ושות'", חברת השקעות שהייתה חברה בבורסת ניירות הערך הפאסיפית. מאנגר סיים את השותפות בשנת 1976 לאחר הפסדים של 31% בשנים 1973 ו-1974.

למרות פרסומו של מאנגר עקב קשריו עם וורן באפט, הוא הריץ שותפות השקעה מוצלחת מאוד משלו בין השנים 1962–1975. על פי מאמרו המפורסם של באפט, "משקיעי-העל מהכפר גראהם-דודסוויל", שותפות ההשקעה של מאנגר הניבה בממוצע תשואה שנתית של 19.8% בתקופה 1962–1975 לעומת שיעור 5% עליה שנתית ממוצעת של מדד הדאו ג'ונס.

ב-28 בנובמבר 2023 מת בבית רפואה בסנטה ברברה, כחודש לפני הגיעו לגיל 100.

## פילנתרופיה
מאנגר תרם 500 מניות של ברקשייר האת'וויי מסוג A, בשווי 43,500,000 דולר, לאוניברסיטת סטנפורד על מנת לבנות מתחם דיור בבית הספר למשפטים בסטנפורד.

הוא תרם גם כספים כדי לסייע בשיקום ספריית גרין לאחר הנזק הרב שנגרם על ידי רעידת אדמה.

בעוד שלא למד בסטנפורד, אשתו השנייה, ננסי מאנגר, היא בוגרת המוסד ואף שירתה כחברה בחבר הנאמנים. בתם, ונדי מאנגר למדה גם היא במוסד וכיום חברה בוועד המנהל.

בשנת 2007 תרם גם כספים לשיפוצים בבית הספר למשפטים של אוניברסיטת מישיגן.

## ספרים

* Lowe, Janet (2000) *Damn Right! Behind the scenes with Berkshire Hathaway billionaire Charlie Munger*, John Wiley & Sons ()
* Kaufman, Peter (2005 and 2006 for the second edition) "Poor Charlie's Almanack: The Wit and Wisdom of Charles T. Munger" http://www.poorcharliesalmanack.com/
* Bevelin, Peter (2007) Seeking Wisdom: From Darwin to Munger ()
* Labitan, Bud (2008) *The Four Filters Invention of Warren Buffett and Charlie Munger*, Acalmix ()


## קישורים חיצוניים

* 

## הערות שוליים

קטגוריה:אמריקאים ילידי נברסקה
קטגוריה:אומהה: אישים
קטגוריה:אנשי עסקים אמריקאים
קטגוריה:נדבנים אמריקאים
קטגוריה:מיליארדרים אמריקאים
קטגוריה:ברקשייר האת'וויי
קטגוריה:בוגרי המכון הטכנולוגי של קליפורניה
קטגוריה:בוגרי בית הספר למשפטים באוניברסיטת הרווארד
קטגוריה:אמריקאים שנולדו ב-1924
קטגוריה:אמריקאים שנפטרו ב-2023
יששכר בער כ"ץ

הרב **יששכר בער ה[[כהן]] כ"ץ** (מכונה: **ברמן אשכנזי**; חי במאה ה-16) הוא מחברו של הפירוש "מתנות כהונה" על מדרש רבה.

## חייו
נולד בשברשין בפולין לרבי נפתלי. לפי רבי דוד קונפורטי ויוסף סמברי, הרב יששכר כ"ץ עלה לארץ ישראל, היה תלמידו של הרמ"ק ונקבר בחברון בסמוך לרבי אליהו די וידאש. יעקב רייפמן מטיל ספק בעדות זו, אך במקורות על בית עלמין בחברון שנהרס בחלקו במאורעות תרפ"ט ישנה עדות על מקום חלקת הקבר.

פירושו "מתנות כהונה" על מדרש רבה מתאפיין בלשון קצרה ובביאור על דרך הפשט למאמרי חז"ל שבמדרש. בנוסף, הוא עשה שימוש רב בכתבי יד ובפירושו מצויות הגהות רבות בלשון המדרש והמקורות האחרים שהביא. כתיבת הפירוש הסתיימה בשנת שמ"ד, והוא הודפס לראשונה בקרקוב בשמ"ז (1587). הפירוש הקצר התחבב על הלומדים והודפס מאז פעמים רבות כמעט בכל מהדורות המדרש שיצאו לאור.

ר' מנחם די לונזאנו, בהקדמת ספרו "המעריך", קובל על אי בקיאותו של הרב כ"ץ בלשונות הלעז, דבר שגרם לדבריו להרבה שיבושים בפירושו על המדרש; הרמד"ל עצמו היה בקי גדול בלשונות אלו, שהמדרש מרבה להביאן.

כתב ספר נוסף בשם "מראה כהן" (קראקא שמ"ט) ובו מפתח פסוקים ומראי מקומות לספר הזוהר וכן י"ז שערים לערכים ועניינים שונים.

## לקריאה נוספת
* יונה פרנקל, **מדרש ואגדה**, האוניברסיטה הפתוחה, כרך 3, עמ' 909–915.
* יעקב רייפמן, **אהל יששכר**, תולדות ר' יששכר הכהן בעל ספר "מתנות כהונה" וקורות ספריו (פרעמישל תרמ"ז).

## קישורים חיצוניים
* 
* 
* 
* 
* 

## הערות שוליים

קטגוריה:פרשני המדרש
קטגוריה:ראשוני האחרונים
קטגוריה:רבנים פולנים
וילי דיקסון

שמאל|ממוזער|200px|וילי דיקסון, 1979
**ויליאם ג'יימס "וילי" דיקסון** (באנגלית: **William James "Willie" Dixon**; 1 ביולי 1915 - 29 בינואר 1992) היה מוזיקאי בלוז אמריקני. הוא היה זמר, מלחין וכותב שירים, נגן קונטרבס וגיטרה בס ומפיק מוזיקלי. היה מבין מעצבי "הבלוז של שיקגו" (יחד עם מאדי ווטרס) וחוליה חשובה בקשר שבין הבלוז לרוקנרול, כאשר עבר עם צ'אק ברי ובו דידלי בשנות ה-50 של המאה ה-20.

בין היתר חיבר את השירים "Little Red Rooster", "Hoochie Coochie Man", "Evil", "Spoonful", "Back Door Man", "I Just Want to Make Love to You", "I Ain't Superstitious", "My Babe", "Wang Dang Doodle" "Bring It On Home", שבוצעו על ידי אמנים כגון בוב דילן, קרים, ג'ימי הנדריקס, לד זפלין, היארדבירדס, אריק קלפטון, האבנים המתגלגלות, גרייטפול דד, קווין, מגאדת' ועוד.

## תולדות חייו
דיקסון נולד בויקסבורג, מיסיסיפי. ב-1936 השתקע בשיקגו, שם זכה לתהילה כמתאגרף. 

בין השנים 1950–1965 היה מפיק ו"צייד כישרונות" בחברת צ'ס רקורדס ומאנשי המפתח בחברה; במסגרת זו עבד עם אמני הבלוז הגדולים של התקופה כבאדי גאי, האולין' וולף, ג'ון לי הוקר, סאני בוי ויליאמסון, ליטל מילטון, מאדי ווטרס ועוד.

בשנות ה-60  ערך סיבוב הופעות באירופה יחד עם ממפיס סלים וסאני בוי ויליאמסון. 

ב-1980 נבחר להיכל התהילה של הבלוז ובשנת 1989 זכה אלבומו "Hidden Charms" בפרס גראמי. ב-1994 נבחר להיכל התהילה של הרוק אנד רול.

## לקריאה נוספת

* Dixon, Willie; & Snowden, Don (1990). **I Am the Blues: The Willie Dixon Story**. Da Capo Press. 


## קישורים חיצוניים

* 

* ביוגרפיה בהיכל התהילה של הרוק אנד רול 
* 
* 

קטגוריה:אמריקאים ילידי מיסיסיפי
קטגוריה:מוזיקאי בלוז
קטגוריה:זמרים אמריקאים
קטגוריה:מפיקים מוזיקליים אמריקאים
קטגוריה:זוכי פרס גראמי
קטגוריה:מלחינים אמריקאים
קטגוריה:חברי היכל התהילה של הרוק אנד רול
קטגוריה:פזמונאים אמריקאים
קטגוריה:אמריקאים שנולדו ב-1915
קטגוריה:אמריקאים שנפטרו ב-1992
יהושע אנגלמן

**יהושע אנגלמן** הוא רב, מוזיקאי, מורה ופסיכותרפיסט ישראלי.

## רבנות
אנגלמן למד כשבע שנים בישיבת הכותל בירושלים. בשל שאיפתו שלא להתפרנס מלימוד תורה הקים בצעירותו חברת ניקיון. לאחר מכן לימד בישיבת הכותל, ישיבת עתניאל וישיבת שיח יצחק, וכן בבתי מדרש אורתודוקסים-פלורליסטיים כמו "חברותא" ו"קולות". שיעוריו עוסקים בתלמוד, חסידות וקבלה, עם פרשנות פסיכולוגית פילוסופית.

בין השנים 1998–2000 שימש כרב קהילת יקר בלונדון. לאחר מכן הקים עם הרב מיקי רוזן את קהילת יקר בתל אביב, שם שימש כרב עד שנת 2012.

עד שנת 2012 נמנה הרב אנגלמן עם הנהלת "שומרי משפט - רבנים למען זכויות האדם". הוא פרש בעקבות חילוקי דעות.

## מוזיקה
בתחילת שנות ה-90 בירושלים, החל אנגלמן להקליט את יצירותיו המוזיקליות. הוא מלחין ושר מוזיקה חסידית ישראלית-עכשווית. המוזיקה שלו מלודית ושקטה לרוב, וניכרת בה השפעה של ניגונים חסידיים דוגמת ניגוני ברסלב וחב"ד מחד, ומאידך של אמנים כגון לאונרד כהן ופינק פלויד.

### דיסקוגרפיה
* שיר השירים (1988). עיבודים והפקה מוזיקלית: עובד אפרת
* יהושע אנגלמן – האוסף (1993). שירים שהקליט בשנים 1989–1991, עיבוד והפקה מוזיקלית: אנדרה היידו, עוזי חיטמן
* איגרת (2004). עיבודים והפקה מוזיקלית: גבריאל חסון

## פסיכותרפיה
אנגלמן התמחה כמטפל גשטאלט ועשה לימודי השלמה לפסיכותרפיה בריג'נטס קולג' בלונדון ובמסגרות שונות בישראל. בין היתר עסק בטיפול בתחנה לבריאות הנפש בירושלים.
כיום הוא עוסק בעיקר בפסיכותרפיה, לצד עיסוקיו התורניים והמוזיקליים.

## חיים אישיים
אנגלמן נולד בלונדון בשנות השישים ועלה ארצה יחד עם משפחתו בהיותו בן 12. התגורר בעבר בתקוע, כליל, תל אביב, וכעת גר בירושלים. הוא גרוש, ויש לו שלושה בנים.

## קישורים חיצוניים

* 
* 
* יהושע אנגלמן, לבטים, ילדים, מחירים / מחשבות על גירושים באתר נאמני תורה ועבודה, אוגוסט 2010
* 
* במקום הכי גבוה בתל אביב, כתבה על יהושע אנגלמן בקפה דמרקר, מאת איתן אלחדז 09/10/11
* 
* 
* ריאיון מצולם בעקבות מצעד הגאווה, ערוץ 7, יולי 2015
* 
* כתביו של אנגלמן באתר מיזם 929
* לחני הרב אנגלמן באתר הפיוט והתפילה
* 

## הערות שוליים

קטגוריה:מוזיקאים ישראלים
קטגוריה:רבני הציונות הדתית בישראל
קטגוריה:בוגרי ישיבת הכותל
קטגוריה:עולים בשנות ה-1970
קטגוריה:פסיכותרפיסטים ישראלים
קטגוריה:מלחיני מוזיקה חסידית
קטגוריה:רבני ישיבת עתניאל
קטגוריה:רבני ישיבת שיח יצחק
קטגוריה:תלמידי הרב שג"ר
קטגוריה:תקוע: אישים
קטגוריה:כליל: אישים
קטגוריה:ישראלים ילידי בריטניה
קטגוריה:חסידות חדשה: רבנים
קטגוריה:ישראלים שנולדו במאה ה-20
יצחק אייזיק אייכנשטיין

רבי **יצחק אייזיק אייכנשטיין מזידיטשוב** (ה'תקס"ה, 1805 - ט' בסיוון ה'תרל"ג, 1873) היה האדמו"ר מזידיטשוב בדור השני של השושלת.

## ביוגרפיה
יצחק אייזיק נולד בגליציה בשנת ה'תקס"ה לרבי ישכר בעריש אייכנשטיין מזידיטשוב ולעטיא בתו של רבי אליהו לאנגענויער. היה תלמידו המובהק של דודו רבי צבי הירש מזידיטשוב מייסדה של החסידות.

אחר פטירת רבי צבי הירש המשיכו את דרכו אחיו רבי ישכר בעריש ורבי משה מסאמבור וחתנו-אחיינו רבי יהודה צבי מראזלה. לאחר פטירתם החלו חסידים (בהוראת רבי ישראל מרוז'ין) לנסוע לרבי יצחק אייזיק שנמנע מלהתנהג כאדמו"ר רשמי של זידיטשוב כל עוד חי רבו השר שלום מבעלזא. רבי יצחק אייזיק היה ידוע בהתמדתו בלימוד ובגדלותו בתורה בנגלה ובעיקר בנסתר.
הנהגתו האישית התאפיינה בקדושה וטהרה קיצונית. הוא מיעט באכילה שתייה ושינה עד כדי צמצומם לכמות המינימלית ביותר. כדודו וכדרכה של שושלת זידיטשוב הרבה לעסוק בזוהר ובתורת הקבלה וכך גם ספריו שנכתבו על דרך קבלת האר"י. הוא מהבולטים מההוגים החסידים שדרכם הייתה דרך קבלת האר"י הקלאסית. אלפי חסידים נהרו לחצרו ובהם גם רבנים ואדמו"רים חשובים. תלמידו המובהק היה רבי יוסף מאיר וייס מספינקא מייסד חסידות ספינקא. בניו וצאצאיהם כיהנו גם הם כאדמו"רים בזידיטשוב ובעיירות נוספות.

בשל ההערצה הרבה כלפיו, והעובדה שאדמו"רים רבים היו מתלמידיו, חדרו מנהגי זידיטשוב לחצרות חסידיות נוספות, בהם חסידויות טאש, קוסון, ספינקא, קומרנא, קאליב. כן שרדו ניגונים שמקורם בחסידות זידיטשוב בחסידיות בעלזא ובמונקטש.

## ספריו
* פירוש מהרי"א על מדרש רבה וילקוט שמעוני
* ליקוטי תורה וש"ס על התורה.
* 

## צאצאיו
חמשת בניו שימשו באדמו"רות.
* רבי אלכסנדר סנדר יום טוב ליפא (בערך תקפ"ד - י"א בתשרי תרמ"ד) ממלא מקום אביו. היה חתנו של הרב לייבוש יאלעס (בנו של רבי יעקב צבי, ה"מלוא הרועים").
* רבי שלמה יעקב (בערך תק"ץ - כ"ו בכסלו תרמ"ו) מסטרי. חתן קרובו רבי יוסף מקוזיבה (חתן רבי צבי הירש מזידיטשוב) ובזיווג שני חתן רבי אברהם אבא משנדישוב.
* רבי ישכר בעריש מדולינא (בערך תקצ"ה - כ"ט בשבט תרמ"ו), חתן רבי אברהם מסטרטין.
* רבי אליהו אייכנשטיין (תקצ"ז - ה' בסיוון תרל"ח) מזידיטשוב. חתן רבי יהודה לייביש ערליך רבה של ראזלה (חתנו של רבי צבי הירש מזידיטשוב).
* רבי מנחם מנדל (בערך ת"ר - י"א באדר תרס"א) מזידיטשוב. חתן רבי חיים אברהם ממיקולייב
* סאשע רייזל אשת קרובה הרב ישראל יוסף לבין (נכד רבי צבי הירש מזידיטשוב).

## קישורים חיצוניים
* 
* 
* 

## הערות שוליים

קטגוריה:בית זידיטשוב
קטגוריה:רבנים גליציאנים
קטגוריה:פרשני המדרש
קטגוריה:אדמו"רי בית זידיטשוב
קטגוריה:אוקראינים שנולדו ב-1805
קטגוריה:נפטרים ב-1873
ברודליזור גדול

**ברודליזור גדול** (שם מדעי: *Gerrhosaurus major*) הוא מין של לטאות ממחלקת הזוחלים הנפוץ בדרום ובמזרח אפריקה בשטחים פתוחים ובסוואנה.

ברודליזור גדול הוא לטאה גדולה יחסית, אורכה של חומט בוגר הוא 45–70 סנטימטר, וזנבו קטן מחצי אורכו. קל לזהותו לפי גופו וזנבו המכוסים קשקשים מרובעים. צבעו חום-אפור. הזכרים גדולים מן הנקבות וגרונם בהיר יותר. הלטאה אוכלת בעיקר חרקים אך גם צמחים, לטאות אחרות ומכרסמים.

## קישורים חיצוניים

קטגוריה:גרוזאוריים
קטגוריה:גאנה: זוחלים
קטגוריה:ניגריה: זוחלים
קטגוריה:הרפובליקה הדמוקרטית של קונגו: זוחלים
קטגוריה:בעלי חיים שתוארו ב-2013
הכאה דרך הילוכו

שמאל|ממוזער|250px|הכאה דרך הילוכו (סדר המהלכים משמאל לימין)
**הכאה דרך הילוכו** (מונח בינלאומי: **en passant**, צרפתית) הוא מהלך מיוחד בשחמט, המבוצע על ידי רגלים. כאשר רגלי מבצע מסע כפול ולוּ היה מבצע מסע בודד הוא היה מאוים על ידי רגלי, יכול רגלי אחר להכות אותו כאילו עבר רק משבצת אחת. המהלך תקף רק לתור הבא (זהו למעשה המהלך היחיד בשחמט שניתן לעשות רק בתור הקרוב ולא לאחר מכן).

ברישום התנועות מסמנים הכאה דרך הילוכו כמו הכאה רגילה (בדוגמה משמאל ההכאה תסומן ב:א3). לעיתים מוסיפים אחר כך ד.ה. או .e.p .

החוק נכנס לתוקפו בסביבות המאה ה-15, כדי למנוע מצבים בהם כל הרגלים חוסמים זה את זה.

## כללים
שמאל|ממוזער|250px|אנימציה המדגימה הכאה דרך הילוכו
את ההכאה ניתן לבצע אך ורק אם התקיימו ארבעת התנאים הבאים:
* הרגלי המכה היה בשורה החמישית שלו, כלומר שורה 5 ללבן ושורה 4 לשחור.
* הרגלי המוכה היה בשורה הראשונה שלו (שורה 2 ללבן, שורה 7 לשחור) ובטור אחד משמאל או אחד מימין לרגלי המכה (מכאן ששני הרגלים נמצאים במרחק של "צעד פרש").
* הרגלי המוכה נע שני צעדים באותו תור (אם הוא נע צעד ואחר כך עוד צעד לא ניתן לבצע הכאה).
* הרגלי המכה הכה את הרגלי המוכה **מיד** לאחר הילוכו (אם לא, הוא אינו יכול לבצע זאת מאוחר יותר).
אם ארבעת התנאים מתקיימים, ניתן לבצע הכאה דרך הילוכו. הרגלי המכה נע באלכסון למשבצת הראשונה שהרגלי המוכה נע דרכה, והרגלי הזה מוסר מהלוח.

## דוגמאות
### במשחקים

הדיאגרמה משמאל לקוחה מהמשחק גנדרסן-פאול 1928. השחור שיחק 12...ו5 וחשב שהלבן יכה אותו דרך הילוכו. אבל ללבן היה רעיון אחר:
*13.ח5+ מח6
*14.פ:ה6+ ז5
*15.ח:ז6 ד.ה.#
לאחר הכאה דרך הילוכו שגרמה לשח כפול על ידי הצריח והרץ, המלך השחור הגיע למצב של מט והפסיד.

### בבעיות שחמט

גם בבעיות שחמט עושים לפעמים שימוש בהכאה דרך הילוכו. דוגמה לכך היא הבעיה משמאל, שחוברה על ידי קנת' הווארד ב-1938 ועושה שימוש רב בהכאה דרך הילוכו. התשובה היא **1.ד4** מאיים 2.ד5+ ג:ד5 3.ר:ד#5. כדי למנוע את האיום הזה על השחור להכות את הרגלי דרך הילוכו, ואז הלבן ממשיך כך:
* אם השחור משחק 1...ה:ד3 ד.ה., הוא מאפשר ללבן לשחק 2.ו4 (השחור הזיז את הרגלי על ה4 ולכן לא יכול להכות את הרגלי הלבן דרך הילוכו). מאיים 3.ו#5, וכדי למנוע זאת השחור יכול לשחק 2...ו5 ואז הלבן משחק 3.ה:ו6 ד.ה.#
* אם השחור משחק 1...ג:ד3 ד.ה., הלבן ממשיך 2.מהא2+ ד5 3.ג:ד6 ד.ה.#

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חוקי השחמט
המטבח המקסיקני

**המטבח המקסיקני** (בספרדית: **Gastronomía de México**) הוא מונח המתאר את סגנון הבישול של מקסיקו. לעיתים מונח זה מתייחס למטבח טקס-מקס, מטבח שהתפתח בדרום מערב ארצות הברית, בייחוד במדינות טקסס וניו מקסיקו ולו מאפיינים המשלבים את המטבח המקומי אמריקאי של מדינות אלה עם המסורת של המטבח המקסיקני שהיה באזורים בהם ממוקמות כיום המדינות, ואשר היה בעבר חלק ממקסיקו.

המטבח המקסיקני משלב אלמנטים מקומיים מסורתיים שמקורם בתרבות האצטקים ותרבות המאיה אשר הייתה באזור, עם אלמנטים אירופאיים שהובאו למקסיקו על ידי הכובשים הספרדים במאה ה-16 ואלמנטים של מטבחים אירופאיים שהגיעו עם מהגרים למקסיקו מאז.

בנובמבר 2010 הוכרז המטבח המקסיקני כמורשת תרבותית בלתי מוחשית על ידי ארגון אונסק"ו.

## מאפיינים עיקריים
[שמאל|ממוזער|250px|[צ'ילס אן נוגאדה]]
המטבח המקסיקני מתבסס על התירס והשעועית. התירס נאכל כשהוא מבושל, או כבצק העשוי מקמח תירס ממנו עושים טמלה, טורטיה וגורדיטה. 

במטבח זה נעשה שימוש רב בתבלינים: פלפל הצ'ילי, אורגנו, כוסברה, קינמון, שום, בצל וקקאו

## היסטוריה
כיבוש האימפריה האצטקית על ידי הקונקיסטאדורים הספרדים שינה את המטבח המקומי, שהתבסס עד אז בעיקר על תירס, שעועית ועגבניות, אך כלל גם שוקולד, וניל, אבוקדו, גויאבה, אננס, דלעת, בטטה, אגוזים ודגים.

הספרדים הביאו עימם את הצאן, העופות, עזים, בקר, חזירים, והחלו את השימוש בחיטה, שעורה, שמן זית, יין ושקדים.

במהרה נוצר מטבח המשלב את המטבח המקומי עם המטבח הספרדי.

### שוקולד
לשוקולד מקום מרכזי בהיסטוריה של המטבח המקסיקני. המטבח האצטקי עשה שימוש רב בשוקולד (ומשם שמו). במטבח האצטקי השוקולד נשתה כמשקה, בעיקר בטקסים דתיים, כאשר המשקה כלל וניל ופלפל צ'ילי. 

פולי הקקאו שימשו למעשה כמטבע, כך למשל תרנגול הודו היה שווה 100 פולי קקאו ואבוקדו אחד היה שווה שלושה.

הכיבוש הספרדי הביא לשימוש בשוקולד במאכלים רבים ואף כתבלין במאכלי בשר.

## מנות אופייניות למטבח המקסיקני
* מרקים: מרק שבעת הימים
* מאכלי בצק תירס או חיטה: טאקו, טמלה, טורטייה, קצ'אפה, גורדיטה נאצ'וס, אנצ'ילדה, בוריטו, בורמואלוס, אמפנדה, סמיטה, ממלה, מוייטה
* מנות דגים: סביצ'ה
* מנות בשר: צ'ילי קון קרנה, צ'וריסו, לשון
* רטבים: מולה, פיפיאן, סלסה, טבסקו, צ'אמוי, סלסה ורדה
* קינוחים ומתוקים: צ'ורוס, פודינג אורז, מנגו, מרציפן
* סלטים: סלט קיסר, גואקמולה
* משקאות: מרגריטה, אטולה, מסקל, סוטול, מיצ'לאדה
*פלפלים: חלפניו

## ראו גם

* המטבח האצטקי
* מטבח המאיה

## קישורים חיצוניים
* מתכונים מהמטבח המקסיקני, Foodies Recipes אתר מתכונים, פברואר 2018
* 
* 
* 
* 

## הערות שוליים

*
קטגוריה:מקסיקו: תרבות
מקסיקו
גאואיד

[300px|ממוזער|שמאל|המחשה תלת-ממדית של [מודל גליות|מודל גַלִיוּת הגאואיד(ביחידות כבידה)]]
300px|ממוזער|שמאל|1. האוקיינוס2. אליפסואיד ייחוס3. קו אנך (כבידתי) מקומי4. יבשת5. גאואיד
300px|ממוזער|שמאל|תמונת קובץ מודל גליות EGM שיש בו נתונים גלובליים של ההפרש בין גובה גיאואידי לגובה אלפסואידי. קבצים אלו קיימים ברזולוציות שבין 30 דקות ועד דקה.

**גֵאוֹאיד** (באנגלית: **Geoid**) הוא משטח תלת-ממדי שמייצג את פני הים בכדור הארץ, לו היו מושפעים מהכבידה ומסיבוב כדור הארץ לבדם, ובהיעדר השפעות אחרות כגון רוחות, זרמים, גאות ושפל.
משטח הגאואיד מחושב גם באזורים יבשתיים.

כל הנקודות על פני הגאואיד הן בעלות אותו פוטנציאל גרביטציוני. כח הגרביטציה פועל בכל נקודה בניצב לשטח הפנים של הגאואיד.

על פי גאוס, שתיאר אותו לראשונה, הגאואיד הוא "תיאורו המתמטי של כדור הארץ". אליפסואיד הייחוס מהווה ייצוג מתמטי אידיאלי ומוחלק של כדור הארץ הפיזי. הגאואיד הוא למעשה הגוף שצורתו מושפעת ממספר גורמים השוברים את הסימטריה של האליפסואיד, ובפרט מסת כדור הארץ אינה מחולקת בצורה אחידה בתוכו ועל פניו. הוא אינו תואם את המשטח בפועל של קליפת כדור הארץ, אלא מחושב על ידי מדידות גרביטציה עדינות. ערכי המדידות משתנים עם הזמן בקצב איטי. למרות חשיבותו הרבה של הגיאואיד לתחומי הגיאודזיה והגיאופיזיקה במשך למעלה ממאתיים שנה, רק בשלהי המאה ה-20 חושב מודל גליות – מודל המתאר את גובה הגיאואיד ביחס לאלפסואיד הייחוס בכל מקום בעולם ברמת דיוק גבוהה וזאת באמצעות מדידות כוח כבידה על ידי לוויינים. הגאואיד נחשב לצורתו "האמיתית" של כדור הארץ, בניגוד לצורה המוכרת והפשוטה יותר של אליפסואיד.

הפרש הגבהים בין הגאואיד לאליפסואיד נע בין 106- לבין 85+ מטר.

## דוגמה מפושטת
שדה הכבידה של כדור הארץ אינו אחיד. צפיפות משתנה ממקום למקום בהשפעת חלוקת המאגמה, רכסי הרים, בקעים בקרקעית האוקיינוס.

המשמעות היא שגם אם צורת כדור הארץ הייתה אליפסואיד והוא היה מכוסה כולו במים, גובה פני הים לא היה זהה בכל מקום על פני כדור הארץ שכן הגובה נקבע על פי עוצמתו של שדה הכבידה באותה הנקודה.

## קישורים חיצוניים

* 

קטגוריה:מדידה
קטגוריה:קרטוגרפיה
איתן תבור

**איתן תבור** (1962 – 26 במאי 1999) היה מחלוצי התקליטנים בישראל. בשנות השמונים היה סולן להקת "קסבה". שימש תקליטן במועדונים התל אביביים "שירוקו" ו"אליזבת". נחשב מהראשונים שהכירו לקהל הישראלי את סגנונות האסיד טכנו והטכנו. בשנות התשעים שידר בגלגלצ.

## ביוגרפיה
איתן טויטו נולד לדניאל ולרחל בלוד, כבן הזקונים במשפחה בת עשרה ילדים. משפחת טויטו עלתה לישראל מתוניסיה ב-1954 והתיישבה בלוד. האב עבד באל על. המשפחה הייתה מסורתית ואילו איתן התרחק מהדת, דבר שהביא לעימותים עם אביו. בגיל צעיר עברו לבת ים שם החלה אהבתו למוזיקה. כילד היה מופנם ולא נטה לשתף חברים או בני משפחה בנושאים שהעסיקו אותו.

לאחר שסיים את השירות הצבאי נסע ללונדון. שם הלך להופעות, קנה בגדים ובעיקר רכש הרבה תקליטים, שאת חלקם לא ניתן היה להשיג בישראל. באותה תקופה הייתה הלהקה הסקוטית "The Associates" אהובה עליו ובמיוחד סולן הלהקה בילי מקנזי.

באמצע שנות השמונים שימש כתקליטן ב"נואיבה ים-תיכונית", כפר נופש שפעל במכמורת. לאחר מכן עבר לתל אביב והחל לעבוד כתקליטן בלובי של מלון ימית בעיר.

תבור הצטרף בשנת 1986 כסולן ללהקת הגל החדש "Indirect Speech" (החליף את דלית קהן). לאחר הפקת סינגל, שלא הצליח ברדיו, עזב תבור את הלהקה. בעקבות המלצתו של יעקב גלעד, צורף תבור ב-1988 לערך כסולן ללהקת "קסבה". הלהקה כללה גם את הגיטריסטים זיו גולנד ואורן אליעזרי והמתופף ז'אן ז'אק גולדברג, חתמה על חוזה הקלטות בהד ארצי, הופיעה והוציאה שני סינגלים. לאחר כשנה וחצי הוחלף תבור בסולן אחר.

בסוף שנות ה-80 החל לעבוד כתקליטן במועדון "זמן אמיתי", שנפתח אז והיה גדול בהרבה מהמועדונים שעבד בהם לפני כן.

בשנת 1994 יצא לאמסטרדם ולאחר ששב לישראל הפסיק לעבוד כתקליטן, שב לגור אצל הוריו בבת ים ועבר תקופה ארוכה של התבודדות.

תבור נטל את חייו בהצתה עצמית בחוף הים של בת ים ב-26 במאי 1999, ונפטר בבית החולים לאחר שלושה ימים ב-29 במאי 1999.

נטמן בבית העלמין הדרום. השאיר אחריו אם ותשעה אחים ואחיות.

## קישורים חיצוניים
* 
* התמוטטות אלגאנטית, באתר "rockbar.co.il", 15 ביולי 1988 (בשנות האלפיים, מתוך ארכיון האינטרנט "archive.is")
* ביקורת על הופעה נוספת
* הופעה חיה של להקת קסבה בלילות יפו 1988

## הערות שוליים

קטגוריה:תקליטנים ישראלים
קטגוריה:אישים שהציתו עצמם למוות
קטגוריה:מתאבדים ישראלים: אמנים
קטגוריה:אישים ממוצא יהודי-תוניסאי
קטגוריה:אישים הקבורים בבית העלמין הדרום
קטגוריה:ישראלים שנולדו ב-1962
קטגוריה:ישראלים שנפטרו ב-1999
כרמל א-קפלה

[300px|ממוזער|שמאל|כרמל א-קפלה במופע המוקדש ל[נעמי שמר בסדרת ההרצאות על "נשים ופועלן" בתוכנית ללימודי נשים ומגדר באוניברסיטת חיפה ב-5 בנובמבר 2014]]
**כרמל א-קפלה** הוא הרכב מוזיקלי (אנסמבל) המבצע מוזיקה רב-קולית, ללא ליווי כלי נגינה (א-קפלה). בנות ההרכב כולן מאזור חיפה, ומכאן שמו.

## הקמה
המייסדת, המנהלת המוזיקלית והמעבדת של ההרכב היא, שולה ארז.

## חברות ההרכב
בתחילה שרו באנסמבל שישיית בנות. בהמשך, נשארו חמש בנות, בהרכבים שונים לאורך השנים.

### ההרכב
* מיה גולדשמידט (סופרן)
* קרן ילון (סופרן)
* ענבר הפטר (אלט), בוגרת בית הספר רימון ומכללת לוינסקי להוראה במוזיקה, ומלמדת נגינה בגיטרה.
* לימור ינוביץ (מצו סופרן)
* מורן שלו (מצו סופרן), למדה תואר שני בביוכימיה מולקולרית באוניברסיטה העברית

### משתתפות שפרשו מההרכב
* שמרית כהן
* נעה לבינו, למדה תואר שני במדעי הרפואה בטכניון
* כנרת ארז (סופרן שני) למדה באקדמיה למוסיקה ע"ש רובין בירושלים. התקבלה כזמרת אלט ראשון, בסווינגל סינגרס
* אפרת כהן

## רפרטואר
היצירות האמנותיות שההרכב מבצע כולל יצירות קלאסיות אינסטרומנטליות בעיבוד ווקאלי, שירים ישראלים, שירי עמים בשפות שונות, שירי מחזות זמר, מוזיקת ג'אז ומוזיקה קלה.

## הופעות
ההרכב מופיע בצורה סדירה ברחבי הארץ, בפסטיבלים, בטקסים ממלכתיים, בקונצרטים, בכנסים, בערבי זמר, באירועים פרטיים ועוד, ביניהם, פסטיבל ישראל, פסטיבל אבו גוש, ליטורגיקה, פסטיבל ערד, פסטיבל משגב ופסטיבל עין-גב.

בנוסף, יצא ההרכב לסיבוב הופעות בגרמניה, ספרד, שווייץ, אקוודור, קרואטיה וסין.

ההרכב שיתף פעולה עם אמנים והרכבים שונים כגון: שמיניית ווקאל, שלמה גרוניך, חנן יובל, התזמורת הסימפונית חיפה ובשנת 2010, הופיע ההרכב כלהקת החימום של הסווינגל סינגרס, ואף ביצע עמם מספר שירים במשותף.

### מהופעות בטלוויזיה
* ב-13 בנובמבר 2013, השתתפו בתוכנית אקס פקטור ישראל
* ב-3 בפברואר 2014, התארח ההרכב בתוכנית "אינטרמצו עם אריק" בערוץ כאן חינוכית
* הופעה בפרס ישראל, יום העצמאות 6.5.14
* לונדון וקירשנבאום
* ערוץ הילדים
* תוכנית לקראת המילניום ששודרה בטלוויזיה בשישים מדינות ברחבי תבל

## פעילות ייצוגית
החמישייה פועלת במסגרת אגף התרבות של עיריית חיפה, והיא אחת מהלהקות הייצוגיות של העירייה.

## פרסים
* מקום ראשון בשלוש קטגוריות בתחרות הבין-לאומית "שירת הימים"

## דיסקוגרפיה
* ב-2017, סייעה קרן תרבות חיפה להרכב, בהוצאת התקליטור "שישיית כרמל א-קאפלה"

## קישורים חיצוניים

* 
* כרמל א-קפלה באתר לחתונה

## הערות שוליים

קטגוריה:להקות בנות ישראליות
קטגוריה:להקות א-קפלה ישראליות
קטגוריה:חיפה: מוזיקה
שפת מיעוטים

[שמאל|ממוזער|250px|שלטי הכוונה ב[ברטונית ובצרפתית בחבל ברטאן]]
[שמאל|ממוזער|250px|שלט אזהרה ב[יידיש/יינגליש בארצות הברית: המילה "מדרכה" באנגלית, ושאר ההכוונה ביידיש]]
**שפת מיעוטים** היא שפה המדוברת על ידי מיעוט מן האוכלוסייה הכוללת בטריטוריה מסוימת. דוברי השפה מכונים "מיעוט לשוני". מכיוון שבעולם קיימות כמעט 200 מדינות ריבוניות, ולעומת זאת כמה אלפי שפות, מרבית השפות בעולם הן שפות מיעוטים. "**[[האמנה האירופית לשפות אזוריות ושפות מיעוטים]]**" מגדירה שפת מיעוטים כשפה שאינה השפה הרשמית ואינה דיאלקט או שפה של מהגרים. עם זאת, הגדרות אחרות מתייחסות גם לשפותיהם של מהגרים כשפות מיעוטים, ואף לשפה רשמית, במקרה שקיימות כמה שפות רשמיות ורק מיעוט מתושבי המדינה דובר אותה.

בחלק ממדינות המערב – למשל בקנדה ובדרום אפריקה של אחרי האפרטהייד – יש לשפות מיעוטים מעמד רשמי, ולעיתים אף הגנה בחקיקה. בנוסף, בשנים האחרונות זכו שפות מיעוטים לתחייה תרבותית ולשונית במערב, לצד תהליך כולל יותר של מות שפות מיעוטים במקומות רבים בעולם. בשוודיה, למשל, יש רק כ-3,000 דוברי יידיש, אך השפה מוכרת כשפת מיעוטים רשמית וקיימת אף סיומת אינטרנט לאתרים שוודיים ביידיש - .שוועדן.

## שפות מיעוטים בישראל
בשל היותה מדינת הגירה, קיים בישראל מספר רב של שפות מיעוטים, שאותן דוברים רק חלקים מן האוכלוסייה; למעשה, רק באוסטרליה קיים מגוון רב יותר של שפות מיעוטים. שפות אלה יכולות להיות קשורות למוצאם האתני של דוברי השפה (ערבית, צ'רקסית ושפותיהם של עולים חדשים או מהגרים ובכללם מהגרי עבודה ממדינות העולם) או לתפיסות אידאולוגיות ודתיות שלהן (למשל יידיש אצל המסרבים לדבר עברית כשפת חולין). בנוסף, חלק ניכר מלקויי השמיעה בישראל דוברים את שפת הסימנים הישראלית, וניתן להגדיר גם אותה כ"שפת מיעוטים".

## ראו גם
* שפות בישראל
*החייאת שפה

## קישורים חיצוניים

* 

## הערות שוליים

קטגוריה:שפות
קטגוריה:בלשנות חברתית
ג'ון לי הוקר

שמאל|ממוזער|250px|ג'ון לי הוקר בהופעה בטורונטו, 1978
**ג'ון לי הוקר** (באנגלית: **John Lee Hooker**; 22 באוגוסט 1917 – 21 ביוני 2001) היה זמר-יוצר וגיטריסט בלוז, בעל סגנון ייחודי חופשי ששורשיו מבוססים על דלתא בלוז, נגינת בוגי ווגי ואלתורים על אקורד יחיד.

## תולדות חייו
נולד במיסיסיפי, צעיר אחד-עשר בניו של כומר בפטיסטי. הוא חונך בבית והאזין בילדותו רק לשירי דת וספיריטואלז. בשנת 1922 נפרדו הוריו ואמו נישאה לנגן בלוז, ממנו למד ג'ון הצעיר נגינה בגיטרה. בגיל 15 עזב את הבית ועבר לממפיס, טנסי שם התפרנס מהופעות. בהמשך עבר לדטרויט ועבד במפעל פורד.

בשנות החמישים הקליט למעלה ממאה תקליטים במספר חברות תקליטים תחת שמות שונים כמו ג'ון לי, ג'ון לי בוקר, ג'ון לי קוקר, דלתא ג'ון, טקסס סלים, בוגי מן ועוד. החברה החשובה ביותר בה הקליט הייתה צ'ס רקורדס.

ב-1980 הופיע בהופעה חיה בסרט האחים בלוז, דמותו של ג'ון בלושי בסרט התבססה על דמותו. ב-1989 השתתף באלבומו זוכה הגראמי של קרלוס סנטנה, "The Healer". באותה תקופה גם הקליט עם ואן מוריסון. ב-1980 נבחר להיכל התהילה של הבלוז, ב-1990 נטבע כוכב עם שמו בשדרת הכוכבים של הוליווד, ב-1991 נבחר להיכל התהילה של הרוק אנד רול וב-1995 נבחרו שיריו "Boom Boom" ו-"Boogie Chillen" ל-500 השירים שהשפיעו על הרוקנרול.

שיריו הוקלטו על ידי באדי גאי, קרים, זי. זי. טופ, לד זפלין, טום ג'ונס, ג'ימי הנדריקס, אריק קלפטון, ניק קייב, היארדבירדס, The Animals, הדלתות, פיט טאונסנד, הווייט סטרייפס ורבים אחרים.

## לקריאה נוספת

* Charles Shaar Murray, **Boogie Man: Adventures of John Lee Hooker in the American 20th Century**, 


## קישורים חיצוניים

* 

* 
* ביוגרפיה ודיסקוגרפיה 
* 
* 
* 

## הערות שוליים

קטגוריה:אמריקאים ילידי מיסיסיפי
קטגוריה:גיטריסטים אמריקאים
קטגוריה:זמרי בלוז
קטגוריה:חברי היכל התהילה של הרוק אנד רול
קטגוריה:אישים שהונצחו בשדרת הכוכבים של הוליווד: מוזיקה
קטגוריה:אמריקאים שנולדו ב-1917
קטגוריה:אמריקאים שנפטרו ב-2001
רוג'ר דין

**רוג'ר דין** (באנגלית: **William Roger Dean** ; נולד ב-31 באוגוסט 1944) הוא אמן, מעצב, ארכיטקט ומוציא לאור בריטי. ידוע בעיקר בזכות עטיפות תקליטים שעיצב למוזיקאי רוק החל בשלהי שנות ה-60, רובן מעוטרות ציורי נוף דמיוניים בעלי אופי סוריאליסטי-אקזוטי. מזוהה בעיקר עם עטיפות תקליטי להקת יס.

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:אמנים בריטים
קטגוריה:בריטים שנולדו ב-1944
שש עם

**שש עם** ובקיצור **שש** היא תוכנית חדשותית המשודרת בין השעות שש לשבע בערב (ומכאן שמה) על ידי חברת החדשות. מגיש התוכנית כיום הוא עודד בן-עמי. החל מ-1 בנובמבר 2017, שודרה התוכנית בקשת 12 וברשת 13 בעקבות פיצול ערוץ 2. ב-16 בינואר 2019, החלה התוכנית להיות משודרת רק בערוץ 12.

## היסטוריה
עד אמצע שנות התשעים הובילה בנתוני המדרוג התוכנית "ערב חדש", המשודרת בשעה 17:00. לפיכך, לערוץ 2 נרשם אחוז צפייה קטן. לחברת החדשות הצטרף באותה התקופה רפי רשף וחדשות 2 החליטו לשבצו בשעה 17:00 לתוכנית חדשה. התוכנית שזכתה לשם "חמש עם" הגיעה ליותר מעשרים אחוזי מדרוג.

רשף עזב את הגשת התוכנית לקראת סוף שנות התשעים. מחליפו היה גדי סוקניק ובהנחייתו התוכנית הפכה לפופולרית עוד יותר. סוקניק הגיש את התוכנית עד לשנת 2001, עת נבחר להיות מגיש המהדורה המרכזית של החברה לצידה של מיקי חיימוביץ'. עם עזיבתו של סוקניק את הגשת התוכנית, התחלקו אושרת קוטלר, שלי יחימוביץ' ועודד בן-עמי בהגשתה. ב-2002 הרגישו חדשות 2 צורך בשיפור התוכנית המוכרת והסטנדרטית, בעוד רשף כבר החל לשדר בערוץ 10 בשעה חמש, ולפיכך, שינו את "**חמש עם**" ל"**שש עם**". עודד-בן עמי הרבה להגיש את התוכנית ולפיכך "חמש עם גדי סוקניק" שונה בהתחלה ל "שש עם אשרת קוטלר" ובהמשך שונה ל "שש עם עודד בן-עמי".

את נעימת הפתיחה של התוכנית ליוותה נעימת חדשות של (CBS KYW (News 3.

את שלי יחימוביץ' שהפכה לפוליטיקאית בשנת 2005, החליפה סיון רהב-מאיר. אל צוות המנחים של התוכנית הצטרפו בהמשך רינה מצליח וערד ניר. בשנת 2017, מעט לאחר פיצול ערוץ 2, הצטרף לצוות ההנחיה של התוכנית אחד מהפרשנים הפוליטיים של חברת החדשות, עמית סגל.

מכיוון שצוות המגישים רב, ובעיתים רבות מגישים מחליפים את עודד בן-עמי, שונה שם התכנית ל"שש עם", ללא ציון שם המגיש.

## מגישים
### שש עם - היום
* עודד בן-עמי
*דפנה ליאל
* ירון אברהם

### שש עם - בעבר
*סיון רהב-מאיר
*אשרת קוטלר
*תמר איש שלום
*שלי יחימוביץ'
*דנה ויס
*עופר חדד
*עמית סגל
*ערד ניר
*בן מיטלמן
*רינה מצליח

### חמש עם - בעבר
*רפי רשף
*גדי סוקניק
*עודד בן-עמי
*שלי יחימוביץ'

## קישורים חיצוניים
* 

## הערות שוליים

קטגוריה:תוכניות חברת החדשות
קטגוריה:ערוץ 2: תוכניות וסדרות
מרדכי שכטר (חוקר סביבה)

**מרדכי שכטר** (נולד ב-2 באוגוסט 1937) הוא מחלוצי המחקר הסביבתי בישראל ומחוקריו המובילים. במהלך העשורים האחרונים הוא הכשיר מדענים רבים, ומחקריו תרמו לקידום היבטים כלכליים וחברתיים של איכות הסביבה.

## ביוגרפיה
שכטר הוא בעל תואר בוגר בהצטיינות יתרה בכלכלה חקלאית מאוניברסיטת יוסטון, טקסס, ובעל תואר דוקטור בכלכלה חקלאית מאוניברסיטת איווה, ארצות הברית.
הוא הדיקן המייסד של בית הספר לקיימות מייסודן של החברה לישראל, כימיקלים לישראל ובתי זיקוק לנפט, במרכז הבינתחומי הרצליה.

שימש בעבר בתפקיד רקטור אוניברסיטת חיפה ונשיא המכללה האקדמית תל-חי. במהלך הפעילות האקדמית של פרופ' שכטר באוניברסיטת חיפה שימש בתפקידים אקדמיים מרכזיים ובהם: ראש החוג לכלכלה, ראש החוג לניהול משאבי טבע וסביבה, מייסד וראש המרכז לחקר משאבי טבע וסביבה וכן דיקן למחקר.

פרופ' שכטר מכהן כיום במספר תפקידים ציבוריים, בהם: יו"ר ועדת המחקרים - כלכלה, רשות המים; יו"ר פורום השכלה גבוהה, עמותת "בשער" - אקדמיה למען הקהילה; ועדת היגוי - המרכז למדיניות סביבתית, מכון ירושלים לחקר ישראל. בעבר כיהן כיו"ר מליאת רשות הטבע והגנים; בוועד המנהל של החברה להגנת הטבע; בהנהלה ארצית של המועצה לישראל יפה; וכיו"ר דירקטוריון מוזיאוני חיפה.

## קישורים חיצוניים

* אתר מרצה באתר המרכז הבינתחומי הרצליה
* דף אישי באתר אוניברסיטת חיפה
* דף מרצה באתר אוניברסיטת חיפה
* סיפורו האישי בפודקאסט "סיפור משפחתי"

## הערות שוליים

קטגוריה:סגל אוניברסיטת חיפה: כלכלה
קטגוריה:בוגרי אוניברסיטת יוסטון
קטגוריה:בעלי תואר דוקטור מאוניברסיטת איווה
קטגוריה:שמירת הסביבה
קטגוריה:ישראל: סביבה
קטגוריה:רקטורי אוניברסיטת חיפה
קטגוריה:דירקטורים ישראלים
קטגוריה:ישראלים שנולדו ב-1937
Freedom (אלבום של סנטנה)

**Freedom** הוא אלבום האולפן ה-15 של להקת סנטנה. אלבום זה לא הצליח מסחרית, והגיע למקום ה-95 במצעד הבילבורד 200 של שנת 1987.

## הרכב הלהקה באלבום
*קרלוס סנטנה - גיטרה ושירה
*טום קוסטר - קלידים
*צ'סטר ד. תומפסון - קלידים
*גרג רולי - סינתיסייזר וקלידים
*אלפונסו ג'ונסון - גיטרה בס
*גרהם ליר - תופים
*ארמנדו פראזה - תופי קונגה, וכלי הקשה
*אורסאס וילטו - טימבלס
*ראול ראקוו - תופי קונגה, כלי הקשה, ושירה
*באדי מיילס - שירה

## רשימת השירים

## קישורים חיצוניים

* Freedom באתר Allmusic 
* 
* Freedom באתר Amazon 

קטגוריה:אלבומי סנטנה
קטגוריה:אלבומים באנגלית
קטגוריה:אלבומי חברת קולומביה רקורדס
פטריק ואן אנהולט

**פטריק ג'ון מיגל ואן אנהולט** (נולד ב-29 באוגוסט 1990) הוא כדורגלן הולנדי המשחק בעמדת המגן שמאלי בספרטה רוטרדם ובנבחרת הולנד.

## קריירה
ואן אנהולט החל לשחק במחלקת הנוער של הקבוצה וגדל בה. הוא ערך את הופעת הבכורה שלו ב-24 במרץ 2010 בניצחונה של צ'לסי על פורטסמות' 5-0 כשנכנס במקומו של יורי ז'ירקוב. הוא כבש את שער הבכורה שלו בקבוצה הבוגרת בהפסד של צ'לסי לניוקאסל בגביע הליגה 4-3.

בקיץ 2009 הושאל לקובנטרי סיטי לחצי שנה, ערך את הופעתו הבכורה בקבוצה ב-9 באוגוסט בניצחון 1–2 נגד איפסוויץ' טאון.

ב-29 בינואר 2010 הושאל בפעם השנייה לניוקאסל יונייטד. ב-26 בינואר 2011 הושאל ללסטר סיטי. ערך את הופעתו הבכורה בקבוצה ב-1 בפברואר בניצחון 0–1 נגד שפילד יונייטד. ב-31 באוגוסט 2011 הושאל לויגאן את'לטיק לעונה אחת, בה כבש את שערו הראשון בפרמייר ליג. ב-17 בינואר 2012 הושאל בפעם החמישית והאחרונה לויטסה ארנהם ההולנדית.

ב-25 ביולי 2014 עזב את צ'לסי וחתם בסנדרלנד על חוזה לארבע שנים. ב-30 בינואר 2017 חתם בקריסטל פאלאס לארבע וחצי שנים. ב-28 ביולי 2021 חתם בגלאטסראיי לשלוש שנים. ב-27 בפברואר 2022 כבש את שערין הראשונים במועדון, כשכבש צמד שערים בניצחון 2-4 על ריזספור. ב-1 בפברואר 2023 חזר לאחר 15 וחצי שנה לפ.ס.וו. איינדהובן והושאל עד לסוף העונה. ב-12 בנובמבר 2024 חתם בספרטה רוטרדם.

## קישורים חיצוניים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני צ'לסי
קטגוריה:כדורגלני קובנטרי סיטי
קטגוריה:כדורגלני ניוקאסל יונייטד
קטגוריה:כדורגלני לסטר סיטי
קטגוריה:כדורגלני ויגאן את'לטיק
קטגוריה:כדורגלני ויטסה ארנהם
קטגוריה:כדורגלני סנדרלנד
קטגוריה:כדורגלני קריסטל פאלאס
קטגוריה:כדורגלני גלאטסראיי
קטגוריה:כדורגלני פ.ס.וו. איינדהובן
קטגוריה:כדורגלני ספרטה רוטרדם
קטגוריה:כדורגלני נבחרת הולנד
קטגוריה:כדורגלני יורו 2020
קטגוריה:ספורטאים הולנדים באנגליה
קטגוריה:ספורטאים הולנדים בטורקיה
קטגוריה:הולנדים שנולדו ב-1990
דוד בונדי

**דוד בונדי** (נולד ב-17 בינואר 1947) הוא מנהל ישראלי. בין השאר היה מנכ"ל הסניף הישראלי של חברת השילוח הבינלאומית DHL, מנכ"ל דן אנד ברדסטריט בישראל ומנכ"ל אגרקסקו.

## ביוגרפיה

דוד בונדי נולד בשנת 1947, גדל והתחנך בירושלים. את שירותו הצבאי סיים בדרגת רס"ן בחיל השריון כקצין מבצעים חטיבתי. הוא למד לתואר ראשון בכלכלה אוניברסיטה העברית, אז עבר להתגורר מספר שנים בארצות הברית, השלים תואר שני במינהל עסקים באוניברסיטת שיקגו ופעל כנספח מסחרי של חב' MEADWEST. בנוסף שימש בונדי כקצין ביטחון בשגרירות הישראלית. בשנת 1978 הוא שב לישראל ומאז מילא מספר תפקידים במשק הישראלי: מנהל יצוא בחב' "אגמו", מנהל פיתוח עסקי ב"פקר פלדה" ומנהל מוצר בחברת "ויטקו כימיקלים" שנרכשה בהמשך על ידי חברת יוניליוור.

בשנים 1983–1998 כיהן כמנכ"ל חברת "דן אנד ברדסטריט" בישראל. 
בשנים 1998–1999 שימש יועץ בכיר בחברת "רותם אסטרטגיה" העוסקת בייעוץ אסטרטגי.
בשנים 2000–2008 הוא ניהל את הסניף הישראלי של חברת השילוח "DHL", ובמהלך תקופה זו כיהן כיו"ר חטיבת הבלדרים הבינלאומיים באיגוד לשכות המסחר.
עוד במקביל לתפקידו ב-DHL, כיהן כיו"ר מועצת המנהלים של איקאה בישראל ובמסגרת זו היה אחראי לפתיחת הסניף הראשון של הרשת בישראל.

ב-1 בנובמבר 2010 החליף את שלמה תירוש כמנכ"ל חברת אגרקסקו, שהייתה באותה עת חברת הדגל הישראלית ליצוא חקלאי. הוא הודיע על התפטרותו ביולי 2011, לאחר שהחברה הגיעה לחדלות פרעון.

בונדי נשוי לחווה, אזרחית הולנדית שעלתה לישראל, ואב לשניים. הוא מתגורר ברמת אפעל. 

## הערות שוליים

קטגוריה:מנכ"לים ישראלים
קטגוריה:ישראלים שנולדו ב-1947
Spirits Dancing in the Flesh

**Spirits Dancing in the Flesh** הוא אלבום אולפן ה-16 של להקת סנטנה. האלבום יצא בעקבות האלבום "", שציין 20 שנה ללהקה. באלבום זה הופיעו גרסאות כיסוי לשירים של ג'ימי הנדריקס, באבאטונדה אולטונג'י, והאחים אייזלי.

באלבום זה נגנה הלהקה בסגנון הארד רוק, אלבום זה הגיע למקום ה-85 במצעד הבילבורד 200 של שנת 1990.

## הרכב הלהקה באלבום
*קרלוס סנטנה - גיטרה, תוף מרים, כלי הקשה, ושירה
*אלפונסו ג'ונסון - בס
*אלכס ליגרטווד - גיטרה ושירה
*ארמנדו פראזה - תופי בונגו, ותופי קונגה
*ראול ראקוו - תופי קונגה ושירה
*צ'סטר ד. תומפסון - אורגן האמונד, וקלידים
*ריס וואלפרדו - תופים וטימבלס

## רשימת השירים

## קישורים חיצוניים

* Spirits Dancing in the Flesh באתר Allmusic 
* 

קטגוריה:אלבומי סנטנה
קטגוריה:אלבומים באנגלית
קטגוריה:אלבומי חברת קולומביה רקורדס
SnRNA

**RNA גרעיני קטן** (באנגלית: **Small Nuclear Ribonucleic Acid**, ובקיצור: **snRNA**), הן מולקולות קטנות מסוג RNA השייכות למשפחת ה-ncRNA, אשר מצויות בגרעינם של תאים אאוקריוטים. הם משועתקים על ידי RNA פולימראז, RNA Polymerase II או RNA Polymerase III, ומעורבים במגוון תהליכים חשובים, כגון שחבור (הסרת אינטרונים מה-mRNA), בקרת גורמי שעתוק שונים ובאחזקת הטלומרים. ה-snRNA קשורים תמיד לחלבונים מסוימים, והקומפלקסים שהם יוצרים יחד עם החלבונים הללו מכונים snRNP (small nuclear ribonucleoproteins), ולהם פעילות מזרזת.

קבוצה גדולה של ה-RNA גרעיני הקטן ידועה בתור small nucleolar RNA (snoRNA). אלו הן מולקולות RNA קטנות אשר להן תפקיד חשוב בביוגנזה, וכן הן מכווינות שינויים שונים ב-RNA השונים (tRNA, rRNA וכן snRNAs).

## ראו גם
* ncRNA
* חומצות גרעין

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חומצות גרעין
קטגוריה:גנטיקה מולקולרית